বাংলাদেশ ছাত্রলীগের গেস্টরুম কালচার
বাংলাদেশ ছাত্রলীগের গেস্টরুম কালচার হলো ছাত্রলীগের রাজনৈতিক উদ্দেশ্যে বাংলাদেশের বিশ্ববিদ্যালয়ের আবাসিক হলগুলোতে সিনিয়র কর্তৃক জুনিয়রদের ক্যাম্পাস ও হলে চলাচলের আদব-কায়দা শেখানোর ব্যবস্থা ও সংস্কৃতি। তবে এই সংস্কৃতির সময় অনেক সময় শিক্ষার্থী উপর শারীরিক ও মানসিক অত্যাচারের শিকার হয়েছে, এইজন্য সাধারণ শিক্ষার্থী ছাত্রলীগের গেস্টরুম কালচারকে ভয় পায়। সাধারণ শিক্ষার্থী ও দেশীয় পত্রিকাসমূহ এই সংস্কৃতিকে ছাত্রলীগের টর্চার সেল বলে আখ্যায়িত করেছে। ছাত্রলীগের গেস্টরুম কালচারের মূলকেন্দ্র ঢাকা বিশ্ববিদ্যালয়ের নানা আবাসিক হল। ছাত্রলীগ বিশ্ববিদ্যালয় হল নিজেদের দখলে রাখা এবং সাধারণ শিক্ষার্থীদের দলীয় কর্মী বানানোর উদ্দেশ্যে এই গেস্টরুম কালচার তৈরি করেছে। তবে ছাত্রলীগের ছাত্রনেতারা বলেছে, আমরা গেস্টরুমে সবার সাথে সাধারণ মতবিনিময় করি, এখানে কাউকে জোর করে আনা হয়না।